MIELI Lounais-Suomen mielenterveys ry/						(sivut 2)
Turun kriisikeskus
Maariankatu 6 B 
20100 Turku
Minna Riitahaara 
puh. 050 3787 437
minna.riitahaara@turunkriisikeskus.fi

Turun kaupunki
Sosiaali- ja terveyslautakunta
Puolalankatu 5
PL 355
20101 Turku
turun.kaupunki@turku.fi
puh. 02 330 000

OIKAISUVAATIMUS

Haemme oikaisua 17.12.2021 päätökseen 10171-2020.  Sosiaali- ja terveyslautakunta on myöntänyt 13.1.2021 MIELI Lounais-Suomen mielenterveys ry:lle Linity-työlle kohdennettua avustusta 8950 € vuodelle 2021. Olemme hakeneet avustuksen käyttötarkoituksen, muutosta siten, että avustusta voisi käyttää myös LINITY-terapeutti-koulutukseen, johon osallistuisi myös Turun kaupungin työntekijä.

Olemme avustuksen hakuvaiheessa sitoutuneet palauttamaan avustuksen, ’’mikäli ITRO-hanke ei saa avustusta STM itsemurhien ehkäisyn valtionavustushaussa, sitoudumme palauttamaan Turun kaupungin mahdollisesti 2021 vuodelle MIELI LSM LINITY-työlle myöntämän avustuksen.’’
Alkuperäisessä hakemuksessa käyttötarkoitus on ollut ’’ Tavoitteenamme on tarjota vuonna 2021 Käypä hoito suosituksen mukaan tutkitusti vaikuttavaa LINITY-interventiota/tukea itsemurhaa yrittäneille turkulaisille osana järjestölähtöistä ammatillista kriisiapua. Kriisiapua tarjotaan myös itsemurhaa yrittäneen lähimmäisille.’’

17.12.2021 päätöksessä 10172-2020 (02 05 01) on päätetty, että muutoshakemus hylätään ja myönnetty avustus 8950€ tulee palauttaa 7.1.2022 mennessä.

Haemme oikaisua päätöksellenne seuraavin perustein:
MIELI Suomen mielenterveys ry:lle myönnettiin STM:n täydennyshaussa 8/2021 rahoitus Itsemurhien ehkäisyhankkeelle. Avustussumma oli anottua suurempi ja kohdentui Meri-Lapin aluelle. 

(Osatoteuttajana Länsi-Pohjan sairaanhoitopiiri, Meri-Lapin mielenterveys ry ja Surunauha ry.)

MIELI Suomen mielenterveys ry:n saama rahoitus, lisääntynyt henkilöstömitoitus mahdollisti LINITY-terapeuttien kouluttamisen Turussa joulukuussa 2021. Koulutusta ei voitu toteuttaa aiemmin, sillä STM täydennyshaun avustuspäätökset saatiin vasta elokuussa 2021.

Turun kriisikeskus on käyttöönottanut vuoden 2021 aikana LINITY-työtä seuraavasti: Asiakastyössä on käytetty LINITY-työn mukaista turvakorttia itsemurhaa yrittäneiden kanssa (Käypä hoito suosituksen mukainen). Itsemurhaa yrittäneen tai itsemurhaa kuolleiden läheisille on tarjottu keskusteluapua (ammatillinen kriisityö), jonka yhteydessä on voitu tarjota LINITY-mallin mukaista psykoedukaatiota itsemurhatilaa koskien, ts. itsemurha ei ole rationaalinen teko (mm. neurobiologinen perusta, toiminnan teoria, elämäntavoitteet). Ohjauskäytännön luomiseksi ja tietoisuuden lisäämiseksi on pidetty yhteistyöpalavereja Turun kaupungin (mielenterveys- ja päihdetiimin kanssa) sekä selvitetty yhteistyötä TYKS psykiatrian toimialojen kanssa. MIELI ry:n Itsemurhien ehkäisykeskuksen kanssa on suunniteltu ohjauskäytäntöjä, tulevia koulutuksia ammattilaisille sekä luotu LINITY-menetelmässä vaadittavat asiakasdokumentit (suostumuslomakkeet, seurantakirjeet, psykoedukaatiotehtävä, etc.).

Turun kaupungin ja MIELI LSM välisessä yhteistyösopimuksessa (diarinumero 10541-2020) ei ole erikseen mainittu Linity-työtä, sillä sitä toteutetaan osana kriisitukityötä.

Turussa 20.12.2021 

Minna Riitahaara
Toiminnanjohtaja